
[bookmark: _Toc242791904]Lukijalle
Laki sosiaali- ja terveydenhuollon valvonnasta astui voimaan 1.1.2024. Sen mukaan palveluntuottajan on valvottava oman ja alihankkijansa toiminnan laatua ja asianmukaisuutta sekä asiakas- ja potilasturvallisuutta.
Kaikkien sosiaali- ja terveydenhuollon palvelunjärjestäjien sekä niiden sosiaali- ja terveydenhuollon palveluntuottajien, jotka antavat palveluja useammassa kuin yhdessä palveluyksikössä, pitää laatia toiminnastaan omavalvontaohjelma.
Palveluntuottajan on laadittava jokaiselle palveluyksikölleen omavalvontasuunnitelma, joka kattaa kaikki palvelut, jotka tuotetaan palveluyksikössä tai sen lukuun. Omavalvontasuunnitelman avulla varmistetaan toiminnan laatua, asianmukaisuutta ja turvallisuutta sekä seurataan asiakas- ja potilastyöhön osallistuvan henkilöstön riittävyyttä.
Sosiaali- ja terveysalan lupa- ja valvontavirasto Valvira julkaisi 14.5.2024 määräyksen omavalvontasuunnitelman laatimisesta ja seurannasta. Määräyksessä annetaan ohjeistusta suunnitelman sisällöstä ja se kattaa Valviran määräyksen edellyttämät asiat. 
Omavalvontasuunnitelman laajuus ja sisältö määräytyvät palveluyksikössä tuotettavien palvelujen ja toiminnan laajuuden mukaan. 
 
 
Keskeiset lähteet:
· Laki sosiaali- ja terveydenhuollon valvonnasta 741/2023
· Sosiaali- ja terveydenhuollon valvontalain soveltaminen: Sote-valvontalain soveltamisohje (stm.fi)
· [bookmark: _Toc175741946]Sosiaali- ja terveysalan lupa- ja valvontavirasto (Valvira): Määräys sosiaali- ja terveydenhuollon palveluntuottajan palveluyksikkökohtaisen omavalvontasuunnitelman sisällöstä, laatimisesta ja seurannasta.
 


[bookmark: _Toc175740430][bookmark: _Toc175741893][bookmark: _Toc175741948][bookmark: _Toc242791905]1. Palveluntuottajaa, palveluyksikköä ja toimintaa koskevat tiedot
[bookmark: _Toc1885786870][bookmark: _Toc175740431][bookmark: _Toc175741894][bookmark: _Toc175741949][bookmark: _Toc242791906]1.1 Palveluntuottajan perustiedot
Verkkolammen hoitokoti
Y-tunnus: 1772061-0
Polvijärventie 20D, 83700 Polvijärvi.
Aloitus päivämäärä: 31.7.2025
Vastuuhenkilö, toimitusjohtaja Minna Varis, psykiatrinen sairaanhoitaja amk.

[bookmark: _Toc807388748][bookmark: _Toc175740432][bookmark: _Toc175741895][bookmark: _Toc175741950][bookmark: _Toc242791907]1.2 Palveluja tuottavat palvelupisteet
Palvelupisteet:
Mielenterveys- ja päihdekuntoutujien ympärivuorokautinen palveluasuminen, 1krs. 16 asiakaspaikkaa.
Vastuuhenkilö: Minna Varis, psykiatrinen sairaanhoitaja AMK
		   Puh: 050 340 8546
		   Sähköposti: info@verkkolammenhoitokoti.fi
	
Mielenterveys- ja päihdekuntoutujien yhteisöllinen asuminen, 2krs. 15 asiakaspaikkaa
Vastuuhenkilö: Niina Takala, sairaanhoitaja
		   Puh: 041 4607563

[bookmark: _Toc2062388625][bookmark: _Toc175740433][bookmark: _Toc175741896][bookmark: _Toc175741951][bookmark: _Toc242791908]1.3 Palvelut
[bookmark: _Toc175740434][bookmark: _Toc175741897][bookmark: _Toc175741952]Verkkolammen hoitokoti tarjoaa yksilöllistä, laadukasta ympärivuorokautista palveluasumista ja yhteisöllistä asumista mielenterveys- ja päihdekuntoutujille ja kahdelle erityishuollon asiakkaalle. Hoitokodilla on mahdollisuus järjestää myös tilapäistä, lyhytaikaista asumispalvelua asiakkaan tarpeita vastaavasti.
Asiakkaamme tulevat hankintasopimuksella Siun soten ja Pohjois-Savon hyvinvointialueelta.

	Palvelu
	Palvelutuottaja

	Lääkäripalvelu
	Useita palveluntuottajia

	Työnohjauspalvelu
	Psykoterapiapalvelut Mauri Sivonen Oy

	Koulutuspalvelu
	Useita palveluntuottajia

	Tutkimuspalvelu
	Useita palveluntuottajia

	Viriketoiminta
	Tiina-Mari Kettunen

	Ravitsemus
	Ravintola Huvilouhos

	Apteekki
	Polvijärven apteekki

	Talohuolto
	Polvijärven kunta


Psykiatrin palvelut on järjestetty ostopalveluna psykiatri Tatjana Aaljoelta. Asiakkaat käyttävät Siun soten eri asiantuntijoiden palveluita. Myös tutkimuspalvelut järjestetään Siun Soten palveluiden kautta. Teemme yhteistyötä myös Kuopiossa sijaitsevan Laine-sairaalan kanssa.
Henkilökunnan työnohjaus on kerran kuukaudessa. Palvelu on ostettu Psykoterapiapalvelut Mauri Sivoselta. Koulutuspalvelut ostetaan eri tuottajilta riippuen koulutustarpeesta. Verkkolammen hoitokodilla käy kerran kuukaudessa geronomi Tiina-Mari Kettunen ohjaamassa viriketoimintaa asiakkaille.
Ruokapalvelumme on järjestetty paikallisesta ravintola Huvilouhoksesta. Apteekkipalveluista vastaa Polvijärven apteekki. Kiinteistöpalveluista vastaa Polvijärven kunta yhteistyössä palveluntuottajien kanssa.
[bookmark: _Toc242791909]1.4 Toiminta-ajatus ja toimintaperiaatteet

Tavoitteenamme on yhteisöllisyyden tukeminen sekä asiakkaan omien voimavarojen vahvistaminen. Toimintamme on asiakaslähtöistä, asiakkaan toimintakykyä tukevaa ja hänen osallisuuttaan vahvistavaa. Toiminnassamme keskeistä on ihmisarvon kunnioittaminen ja yhdenvertaisuus. 
Verkkolammen hoitokodin toimintaperiaatteet perustuvat yrityksemme arvoihin. Arvot ovat kaiken toimintamme lähtökohta, ja ne on yhteisesti laadittu hoitohenkilökunnan kanssa. Toimintaamme ohjaavat arvot on johdettu KOTI-sanasta, joita ovat kohtaaminen, omatoimisuus, turvallisuus ja ihmisläheisyys. 
Ammattieettiset ohjeet ohjaavat hoitokodilla työskentelevien hoitajien toimintaa: Asiakkaan perusoikeuksien ja itsemääräämisoikeuden kunnioittaminen, toimiminen asiakkaan parhaaksi ja luottamuksellisuus. Verkkolammen hoitokodissa työskentelee koulutettu ammattitaitoinen hoitohenkilökunta: sairaanhoitajia, lähihoitajia, sosionomi. 


[bookmark: _Toc242791910]1.5 Päiväys
· 13.10.2026
[bookmark: _Toc242791911]2. Omavalvontasuunnitelman laatiminen ja julkaiseminen sekä vastuunjako 
Sosiaalihuoltolaki ja laki yksityisistä sosiaalipalveluista edellyttävät palveluyksikköä laatimaan omavalvontasuunnitelman. Omavalvonnan tarkoituksena on varmistaa, että tuottamamme asumispalvelut ovat turvallisia ja laadukkaita. Palveluiden tulee olla lakien ja määräysten mukaisia. Asiakkailla on oikeus saada hyvää palvelua. Omavalvontasuunnitelman suunnitteluun on osallistunut koko henkilökunta.
Omavalvontasuunnitelman laatimisesta vastaavat 
esihenkilö Minna Varis, p. 050 340 8546, 
sähköposti: info@verkkolammenhoitokoti.fi 
ja toinen yrittäjistä/varahenkilö, sairaanhoitaja Niina Takala, p. 041 460 7563 sähköposti: info@verkkolammenhoitokoti.fi
Mukana suunnittelussa on ollut myös sairaanhoitaja Erika Haapatalo ja Nino Tanskanen.
Omavalvontasuunnitelma päivitetään palveluntuotantoon tulleiden muutosten yhteydessä tai vähintään kerran vuodessa. Asiakkailta, heidän läheisiltään ja henkilökunnalta saatu palaute hyödynnetään omavalvontasuunnitelman päivittämisessä ja toiminnan kehittämisessä.
Omavalvontasuunnitelman toteutumista seurataan neljän kuukauden välein ja seurannasta laaditaan raportti. Seurantaraportin perusteella tehdyt toimenpiteet päivitetään omavalvontasuunnitelmaan. Seurantaraportti julkaistaan hoitokodin nettisivuilla ja yksikössä tulosteena. Aiemmat versiot omavalvontasuunnitelmista säilytetään sähköisesti. 
Jokainen työntekijä osallistetaan omavalvontasuunnitelman tekemiseen ja päivittämiseen. Näin henkilöstö sitoutetaan sen mukaiseen toimintaan. Uudet työntekijät ja opiskelijat tutustuvat yksikön omavalvontasuunnitelmaan perehdytyksen yhteydessä. Käsittelemme omavalvontasuunnitelmaan tehdyt muutokset ja seurantaraporit työpaikkakokouksissa.
	Vastuualue
	Vastuuhenkilö
	Tehtävät

	Omavalvontasuunnitelman laadinta ja päivitys
	sh Niina Takala, sh Erika Haapatalo, sh Nino Tanskanen, sh Minna Varis
	Varmistaa että hoitokodin toiminta on lainsäädännön mukaista, turvallista ja laadukasta. Riskien tunnistaminen, virheiden ehkäiseminen sekä toiminnan jatkuva kehittäminen.

	Omavalvonta suunnitelman hyväksyy
	Minna Varis
	Omavalvontasuunnitelman hyväksyminen, seurannan ja muutosten raportointi neljän kuukauden välein.

	Asiakkaan itsemääräämisoikeuden toteutuminen
	Omahoitaja
	Tarvittaessa IMO- suunnitelma/päivitys yhdessä asiakkaan ja sosiaalityöntekijän kanssa, oman asiakkaan itsemääräämisoikeuden vahvistaminen

	Asiakas- ja läheisten palautteet
	sh Niina Takala, hoitajat
	Palautteen kerääminen, kokoaminen, tiedottaminen, Laatupeli asiakkaille

	Hygienia ja infektiotorjunta
	sh Minna Varis, sh Niina Takala, sh Erika Haapatalo
Siistijä Päivi Kansikas
	Tiedottaminen uusista infektio-ohjeista, siivoustyönsuunnitelma

	Lääkehoito
	sh Niina Takala, sh Erika Haapatalo, sh Nino Tanskanen, sh Minna Varis

	Lääkehoidon turvallinen toteutus

	Henkilöstön osaaminen ja perehdytys
	Minna Varis, Niina Takala, koko henkilökunta (perehdytys)
	Täydennyskoulutuksen tarjoaminen, perehdytyssuunnitelman toteutus

	Riskienhallinta
	Työsuojeluvaltuutettu Nino Tanskanen, varatyösuojeluvaltuutettu Samuli Ikäläinen, luottamusmies Anna-Maria Korpimäki
	Valvoa työntekijöiden turvallisuutta ja työoloja. Tunnistaa toimintaan liittyvät riskit ja ennakoida niihin.

	Tietojärjestelmät
	Minna Haaranen, Erika Haapatalo, Niina Takala, Nino Tanskanen.
	Minna H, Nino ja Erika; Hilkka asiakastietojärjestelmä, Niina; Mediatri, Kanta palvelut: Nino ja Erika.

	Toimitilat
	Polvijärven kunta
Kiinteistönhoitaja Anssi Ahonen (Verkkolampi)
	Toimitilojen kunnossapito

	Omavalvonnan seuranta, toteuttaminen ja kehittäminen
	Minna Varis, Niina Takala, Erika Haapatalo, Nino Tanskanen.
	Omavalvontasuunnitelman säännöllinen päivitys, kehittämistoiminnassa mukana koko henkilöstö, 4 kk välein seurantaraportti



[bookmark: _Toc175740435][bookmark: _Toc175741898][bookmark: _Toc175741953][bookmark: _Toc242791912]3. Palveluyksikön omavalvonnan toteuttaminen ja menettelytavat
[bookmark: _Toc153534229][bookmark: _Toc175740436][bookmark: _Toc175741899][bookmark: _Toc175741954][bookmark: _Toc242791913]3.1 Palvelujen saatavuuden varmistaminen
Asiakkaan sosiaalipalvelujen tarve arvioidaan moniammatillisesti. Palvelutarpeen arvioinnissa arvioidaan ja suunnitellaan yksilöllisesti asiakkaan tarpeita vastaavat palvelut ja kuntoutuksen muodot, joita hän tarvitsee arjessa.  Asiakkaan tullessa Verkkolammen hoitokotiin hänelle laaditaan palvelusuunnitelma. Palvelusuunnitelman laadinnassa ovat mukana asiakas, palveluohjaaja ja asiakkaalle nimetty omahoitaja/vastaavahoitaja. Asiakkaan luvalla hänen omaisensa tai laillinen edustajansa voivat olla mukana palvelutarpeen arvioinnissa. Ympärivuorokautisessa palveluasumisessa käytetään lisäksi TUVA-toimintakykymittaristoa tukemassa palvelutarpeen arviointia. 
Palvelusuunnitelmaa päivitetään vuosittain ja tarvittaessa. Ajankohta sovitaan yhdessä asiakkaan palveluohjaajan kanssa. Palvelusuunnitelman pohjalta omahoitaja laatii vielä Hilkka-asiakastietojärjestelmään oman palvelusuunnitelman ja päivittää sen kerran vuodessa ja tarvittaessa. 
Kanta-palveluihin liittymisen myötä käytämme jatkossa asiakaskirjana toteuttamissuunnitelmaa. Toteuttamissuunnitelma perustuu palvelusuunnitelmaan tarkentaen sitä. 
Taulukko 1: Palveluyksikön keskeisimpiä palveluita ja hoitoon pääsyä koskevien riskien tunnistaminen, arviointi ja hallinta
	Tunnistettu riski
	[bookmark: _Hlk199165168]Riskin arviointi: suuruus = todennäköisyys x vaikutus
	Ehkäisy- ja hallintatoimet

	Sovitun palvelun peruuntuminen esim. työntekijän sairastuessa
	Kohtalainen riski: 3 mahdollinen x 2 lievä
	Sijaisjärjestely.

	Väärä palvelutaso; riittämätön palvelu asiakkaan oireiluun nähden
	Kohtalainen riski: 3 mahdollinen x 3 keskivakava
	Huolellinen palveluntarpeen arviointi moniammatillisesti, selkeät kriteerit

	Asiakkaan voinnin äkilliset muutokset etenkin ilta- ja yöaikaan
	Merkittävä riski: 4 todennäköinen x 3 keskivakava
	Selkeät toimintaohjeet henkilöstölle, koulutus (AVEK)

	
	
	

	
	
	



[bookmark: _Toc175740437][bookmark: _Toc175741900][bookmark: _Toc175741955][bookmark: _Toc242791914][bookmark: _Toc978757974]3.2 Palvelujen jatkuvuuden varmistaminen
[bookmark: _Toc175741956]3.2.1 Monialainen yhteistyö ja palvelun koordinointi
Verkkolammen hoitokodissa palveluyksiköiden välinen yhteistyö ja jatkuvuus ympärivuorokautisen palveluasumisen ja yhteisöllisen asumisen kesken varmistetaan yhteisillä toimintamalleilla ja moniammatillisella yhteistyöllä.
Hoitokodilla on käytössä yhteinen (Kanta-palveluihin liitetty) Hilkka- asiakastietojärjestelmä, mikä mahdollistaa ajantasaisen, tietoturvallisen ja lakisääteisen tiedonkulun.
Jaamme palvelupisteiden kesken hyväksi havaittuja käytäntöjä. Äkillisissä poikkeustilanteissa palveluyksiköt tukevat toisiaan sijaisjärjestelyissä, mikä turvaa palveluiden katkeamattomuuden.

Tiedonvaihto muiden toimijoiden kanssa perustuu aina asiakkaan tai hänen laillisen edustajansa antamaan kirjalliseen suostumukseen tai tietojenluovutuslupaan.
Viranomaisyhteistyössä ja viestinnässä käytämme ainoastaan hyvinvointialueen hyväksymiä suojattuja sähköpostiyhteyksiä, viranomaisverkkoja tai suoria puheluita asiakkaan tietojen nopeaan välittämiseen tietoturvallisesti.
Asiakkaan palvelukokonaisuuden katkeamattomuus, kuntoutuksen edistyminen ja turvallinen arki edellyttävät tiivistä, suunnitelmallista ja monialaista yhteistyötä myös ulkoisten verkostojen kanssa. Verkkolammen hoitokodin hoitajat voivat konsultoida matalalla kynnyksellä muiden yksiköiden erityisosaajia haastavissa asiakastilanteissa.



Teemme säännöllistä yhteistyötä muun muassa seuraavien tahojen kanssa:
· Hyvinvointialueiden viranomaiset: sosiaalityöntekijät, aikuissosiaalityö sekä palveluohjaus, vammaispalvelut.
· Terveyden- ja erikoissairaanhoito: psykiatrinen sairaalahoito, päihdeklinikat, korvaushoitoyksiköt sekä asiakkaiden terveysasemat somaattisen terveyden hoidossa.
· Arjen tukiverkostot ja kolmas sektori: Asiakkaan läheiset ja omaiset, edunvalvojat, Kelan palvelut sekä paikalliset muut toimijat kuten järjestöt, Joensuun seudun kansalaisopisto.
· Turvallisuusviranomaiset: Hätäkeskus, pelastuslaitos ja poliisi 
[bookmark: _Toc750371403][bookmark: _Toc175741957]3.2.2 Valmius- ja jatkuvuudenhallinta
Valmius- ja jatkuvuudenhallinnalla tarkoitetaan ennalta varautumista erilaisiin poikkeustilanteisiin kuten pandemiat, suuronnettomuudet, tietoturvahyökkäykset, sähkö- ja vesikatkot tai kiinteistövahingot siten, että pystymme turvaamaan poikkeustilanteissa asiakkaidemme kriittiset palvelut. Tavoitteenamme on tunnistaa kriittiset toiminnot, priorisoida ne poikkeustilanteessa ja varmistaa palvelutoiminnan mahdollisimman nopea palautuminen normaalitilaan.
Verkkolammen hoitokodilla on erillinen valmius- ja varautumissuunnitelma. Jatkuva riskien arviointi on osa omavalvontaa. Mahdollisiin uhkatilanteisiin pyrimme reagoimaan ennakoivasti. Henkilöstö perehdytetään säännöllisesti poikkeustilanneohjeisiin, ja hoitokodissa järjestetään lakisääteiset pelastus- ja poistumisharjoitukset. Myös asiakkaille järjestetään poistumisharjoituksia.
Mikäli sähköinen Hilkka-asiakastietojärjestelmä ei ole käytettävissä, siirrymme manuaaliseen varajärjestelmään. Teemme asiakaskirjaukset väliaikaisesti vihkoon, jota säilytämme tietoturvallisesti hoitajien toimiston lukitussa kaapissa. Tietojärjestelmien varmistuksista ja varmuuskopioinnista vastaa järjestelmätoimittaja. Työntekijöitä ja muita palveluntuottajia informoidaan häiriöistä puhelimitse.
Verkkolammen hoitokoti toimii vuokratiloissa. Veden- ja sähkönjakelun ongelmissa sekä muissa kiinteistöteknisissä häiriöissä olemme välittömästi yhteydessä vuokranantajaan eli Polvijärven kuntaan.
Äkillisessä kriisitilanteessa, kuten tulipalon sattuessa, varmistamme asiakkaiden fyysisen turvallisuuden ja suojautuminen varmistetaan ohjaamalla asiakkaat hoitokodin välittömässä läheisyydessä sijaitsevaan hoitolaitokseen (Metsätähti). Mikäli hoitokoti olisi pitkäaikaisesti poissa käytöstä, asiakkaille järjestetään korvaava palvelu yhteistyössä hyvinvointialueen kanssa. Poikkeustilanteista ja palvelujen jatkuvuutta vaarantavista tapahtumista ilmoitamme viipymättä esihenkilöille ja tarvittaessa muille viranomaisille kuten pelastuslaitokselle, valvontaviranomaisille ja hyvinvointialueelle.
Asiakkaiden palveluiden katkeamattomuus ja päivittäisen hoivan toteutumisen varmistamme riittävällä henkilöstömitoituksella sekä hyvällä työvuorosuunnittelulla.
Henkilöstön äkillisissä sairastumistapauksissa ja muissa poissaoloissa järjestämme sijaisen ensisijaisesti oman henkilökunnan keskuudesta. Sijainen on näin asiakkaiden tuttu. Henkilöstövajeen tai muiden häiriötilanteiden aiheuttamaa riskiä lääkehoidolle minimoimme ennakoivasti niin, että jaamme asiakkaiden lääkkeet valmiiksi dosetteihin kahdeksi viikoksi eteenpäin. Asiakkaiden lääkelistat säilytämme paperisina lääkehuoneessa.
Mikäli hoitokodin ruuanjakelu estyy tai keskeytyy, hoitokodilla on mahdollisuus hyödyntää Polvijärven kunnan ruokapalveluita aterioiden katkeamattoman saannin turvaamiseksi.
Taulukko 2: Palveluyksikön toiminnan keskeisimpien jatkuvuutta koskevien riskien tunnistaminen, arviointi ja hallinta
	Tunnistettu riski
	Riskin arviointi: suuruus = todennäköisyys x vaikutus
	Ehkäisy- ja hallintatoimet

	Tulipalo tai muu kiinteistövanhinko
	Kohtalainen riski 5
: 1 erittäin epätodennäköinen x 5 erittäin vakava
	Säännölliset lakisääteiset poistumisharjoitukset henkilöstölle ja asiakkaille. Toimivat ja tarkastetut palovaroitin- ja sammutusjärjestelmät. Osalla tupakoivista asiakkaista on käytössään omat sytyttimet, ja osalla asiakkaista sytytintä käytetään valvotusti. Äkillisessä evakuointitilanteessa asiakkaat ohjataan välittömästi suojaan vieressä sijaitsevaan hoitolaitokseen (Metsätähti). Pitkäaikaisessa vahingossa korvaava tila järjestetään yhteistyössä hyvinvointialueen kanssa.

	Pitkäkestoinen sähkökatko
	Vähäinen riski: 1.erittäin epätodennäköinen x 2 lievä
	Välitön yhteydenotto vuokranantajaan (Polvijärven kunta) vikojen korjaamiseksi. Yksikössä säilytetään paristo/akkukäyttöisiä valaisimia, käsivalaisimia sekä varavirtalähteitä (powerbank) matkapuhelimien latausta varten. 

	Vedenjakelun keskeytys
	Kohtalainen riski: 2.epätodennäköinen x 2 lievä
	Välitön yhteys Polvijärven kuntaan. Kunnan ja pelastuslaitoksen järjestämän kriisivedenjakelun hyödyntäminen pitkittyneissä katkoissa hygienian, juomaveden turvaamiseksi.

	Asiakastietojärjestelmän käyttökatko
	Vähäinen riski: 1 erittäin epätodennäköinen x 2 lievä
	Siirrytään välittömästi manuaaliseen varajärjestelmään. Päivittäiset kirjaukset ja havainnot tehdään paperille, joita säilytetään tietoturvallisesti hoitajien toimiston lukitussa kaapissa. Järjestelmän palauduttua tiedot siirretään sähköiseen järjestelmään takautuvasti.

	Tietoliikenneyhteyksien (internet/puhelin) katkeaminen
	Merkittävä riski: 3 mahdollinen x 4 vakava
	Mikäli kaikki yhteydet katkeavat, kriittinen tiedonkulku ja työntekijöiden/palveluntuottajien informointi hoidetaan kasvokkain tai fyysisesti liikkumalla.

	Tietoturvahyökkäys tai tietomurto
	Kohtalainen riski: 2 epätodennäköinen x 4 vakava
	Tietoturvasuunnitelma. Järjestelmätoimittaja vastaa palomuureista ja automaattisesta varmuuskopioinnista. Tietomurtoepäilyssä järjestelmät suljetaan, ilmoitetaan esihenkilölle ja tietosuojavastaavalle, ja viestintä hoidetaan puhelimitse.

	Lääketoimitusten viivästyminen tai katkeaminen
	Kohtalainen riski: 2 epätodennäköinen x 3 keskivakava
	Asiakkaiden lääkkeet jaetaan valmiiksi dosetteihin kaksi viikkoa eteenpäin. Tiivis ja ennakoiva yhteistyö sopimusapteekin kanssa, jotta perussairaus- ja kriisilääkkeet tilataan ajoissa.

	[bookmark: _Hlk241839400]Vakava lääkehoidon poikkeama (vakava annostelu virhe tai väärä lääke)
	Kohtalainen riski: 2 epätodennäköinen x 4 vakava
	Lääkehoidon tarkka kaksoistarkastusprosessi. Huumausainelääkkeissä kulutusseuranta. Työvuorosuunnittelulla varmistetaan riittävä aika lääkkeiden jakoon ilman keskeytyksiä. Poikkeamat kirjataan Hilkka-järjestelmään, käsitellään tiimissä ja toimintatapoja korjataan virheiden uusiutumisen estämiseksi.

	Äkillinen työntekijöiden joukkosairastuminen esim. pandemia
	Kohtalainen riski: 2 epätodennäköinen x 3 keskivakava
	Sijaisuus järjestetään ensisijaisesti oman henkilökunnan joustojen (vuoronvaihdot, lisätyöt) avulla, millä varmistetaan asiakkaille tutut hoitajat. Tarvittaessa ulkopuoliset sijaiset.

	Erityisosaamisen puuttuminen vuorosta
	Vähäinen riski: 1 erittäin epätodennäköinen x 3 keskivakava
	Työvuoroja suunniteltaessa ja hyväksyttäessä varmistetaan aina virallisesti, että jokaisessa vuorossa on vähintään yksi työntekijä, jolla on voimassa olevat lääkeluvat ja hyväksytyt lääkenäytöt sekä riittävä osaaminen käytännön työstä.

	Ruokahuollon ja ateriajakelun estyminen
	Kohtalainen riski: 2 epätodennäköinen x 2 lievä
	Mikäli hoitokodin oma normaali ruuanjakelu estyy laiterikon tai logistisen ongelman vuoksi, yksiköllä on mahdollisuus hyödyntää Polvijärven kunnan ruokapalveluita korvaavien aterioiden saamiseksi. Yksikössä säilytetään myös pientä kuiva-ainevarmuusvarastoa.

	
	
	

	Rikkoutunut sprinkleri
	Kohtalainen riski: 1 erittäin epätodennäköinen x 5 erittäin vakava
	Rikkoutuneen sprinkelin vuoksi sammutusjärjestelmä ei toimi, joten tällöin on varauduttava lisäämään henkilöstöresurssia, jotta pelastusvalmius säilyy. 



[bookmark: _Toc1864136885][bookmark: _Toc175740438][bookmark: _Toc175741901][bookmark: _Toc175741958][bookmark: _Toc242791915]3.3 Palvelujen turvallisuuden ja laadun varmistaminen
[bookmark: _Toc175741959]3.3.1 Palveluiden laadulliset edellytykset

Sosiaalihuoltolain (1301/2014) tarkoituksena on edistää ja ylläpitää väestön hyvinvointia sekä sosiaalista turvallisuutta. Lain keskeisinä periaatteina ovat asiakaslähtöisyys ja asiakaskeskeisyys. Yhtenä tärkeänä päämääränä on laadukkaiden, riittävien ja tarpeenmukaisten sosiaalipalvelujen saaminen yhdenvertaisin perustein.
Verkkolammen hoitokodissa palvelun laadun ydintekijöitä ovat asiakaslähtöisyys, turvallisuus, yhdenvertaisuus, ammattitaitoinen henkilökunta, hoidon jatkuvuus, vaikuttavuus sekä asiakastyytyväisyys.
Seuraamme ja arvioimme palveluiden laatua monipuolisilla laadunhallinnan menetelmillä. Käytössämme ovat:
· Asiakas- ja läheispalautteet: Keräämme palautetta asiakkailta ja heidän läheisiltään palvelun laadun kehittämiseksi. Palautetta kerätään asiakkailta Laatupelin avulla kerran vuodessa. Lisäksi asiakkaat saavat antaa palautetta viikkokokouksissa. Asiakkaiden läheiset voivat antaa palautetta palautuslaatikon kautta.
· Auditoinnit ja laatujärjestelmät: Toimintaa arvioidaan ulkoisten ja sisäisten auditointien avulla ISO 9001:2015 järjestelmän mukaisesti.
· Poikkeamailmoitukset: Käsittelemme kaikki havaitut poikkeamat ja vaaratilanteet työpaikkakokouksissa.
· Toimintaohjeet ja prosessikuvaukset: Hoitokodilla on ajantasaiset toimintaohjeet ja selkeät prosessikuvaukset arjen työn tueksi.
· Riskien arviointi: Riskejä arvioidaan ennakoivasti ja säännöllisesti omavalvonnan keinoin.

Asiakasturvallisuus on osa hoitokotimme päivittäistä toimintaa, ja sen varmistamiseen sitoutuu koko henkilöstö. Varmistamme asiakasturvallisuuden seuraavilla keinoilla:
· Varmistamme riittävän henkilöstömitoituksen työvuorosuunnittelulla. Jokainen uusi työntekijä ja opiskelija saa hoitokodin perehdytyssuunnitelman mukaisen perehdytyksen hoitokodin toimintamalleihin. Henkilöstön osaamista arvioidaan esimerkiksi kehityskeskusteluissa.
· Asiakkaiden yksilölliset tarpeet huomioidaan palvelujen suunnittelussa ja toteutuksessa. Jokaiselle asiakkaalle on nimetty omahoitaja. Henkilöstö noudattaa yksikön ohjeistuksia lääkehoidosta, kirjaamisesta, hygieniasta, turvallisuudesta sekä asiakkaan itsemääräämisoikeuden toteuttamisesta.
· Käsittelemme saadun palautteen ja havaitut poikkeamat työyhteisössä. Toteutamme korjaavat toimenpiteet mahdollisimman nopeasti ja suhtaudumme poikkeamiin oppimisen ja toiminnan kehittämisen mahdollisuutena. 
· Henkilöstö suorittaa elvytys- ja AVEKKI-koulutukset säännöllisesti kolmen vuoden välein. Mahdollisiin uhka- ja väkivaltatilanteisiin varaudumme ennakoinnilla ja huolellisella kirjaamisella.
· Kaikille uusille työntekijöille järjestetään työn alkaessa turvallisuuskävely. Kävelyllä tarkistamme hätäpoistumisreitit ja sammutusvälineistön (vaahtosammuttimet, sammutusletkut, sammutuspeitteet) sijainnit. Työntekijöiden on tiedettävä, mistä löytyvät molempien palvelupisteiden asiakaslistat, defibrillaattori, ovikoodit, päävirtakytkimet sekä vara-avaimet asiakashuoneisiin (osa asiakkaista pitää huoneensa ovea lukittuna).
· Kiinteistössä on automaattinen paloilmoitin- ja sammutusjärjestelmä, joka testataan kerran kuukaudessa. Määräaikaistarkastukset tehdään kolmen vuoden välein. Järjestelmistä vastaavat pelastuslaitos ja Polvijärven kunta. Toimintamalleja kehitetään yhdessä pelastusviranomaisten kanssa. Hoitokodilla on myös suunnitteilla paloharjoitus, johon asukkaat osallistuvat yhdessä henkilökunnan kanssa; harjoituksessa opetellaan toiminta tulipalotilanteessa ja tutustutaan kokoontumispaikkaan. Harjoitusaika on 13.10.2026.
· Hoitajakutsujärjestelmä ympärivuorokautisessa palveluasumisessa: Jokaisessa asiakashuoneessa on painike, jolla hoitajan voi kutsua hätätilanteessa.
· Infektioriskeihin saadaan koulutusta ja ohjeistusta hyvinvointialueiden infektiotorjunnan asiantuntijoilta. Hoitokodissa työskentelee siistijä.

Verkkolammen hoitokodin toimintojen riskienhallinnasta vastaavat yhdessä toimitusjohtaja Minna Varis, työsuojeluvaltuutettu Nino Tanskanen, varatyösuojeluvaltuutettu Samuli Ikäläinen ja luottamusmies Anna-Maria Korpimäki. Arvioimme riskejä yhteistyössä Pihlajalinnan työterveyshuollon kanssa. Yhteistyössä työterveyshuollon asiantuntijoiden kanssa laadittu työpaikkaselvitysraportti (päivätty 7.11.2025) toimii riskienhallinnan pohjana. Avoimen turvallisuuskulttuurin kehittäminen on koko henkilöstön yhteisellä vastuulla.
Varmistamme asiakkaan turvallisen lääkehoidon ajantasaisella lääkehoitosuunnitelmalla ja hoitohenkilökunnan ammattioikeuden (JulkiTerhikki) sekä lääkelupien tarkastamisella. Hoitohenkilökunta uusii lääkelupansa kolmen vuoden välein. Yksikön lääkehoidosta vastaava psykiatri hyväksyy lääkehoitosuunnitelman sekä jokaisen työntekijän lääkeluvan.
Lääkehoidon toteutuksessa käytämme kaksoistarkastusta, ja lääkkeiden jakajan sekä tarkastajan nimet kirjataan erilliseen listaan. Lääkejääkaapin, lääkehuoneen ja lääkekaappien lämpötilaseurantaa teemme päivittäin. Järjestämme tarvittaessa henkilöstölle täydennyskoulutusta sekä perehdytystä uusiin lääkkeisiin ja käytäntöihin.
Ilmoitusvelvollisuudella on keskeinen rooli asiakasturvallisuuden ja palvelun laadun varmistamisessa. Jokaisella työntekijällä on sosiaali- ja terveydenhuollon valvonnasta annetun lain (741/2023) mukainen velvollisuus ilmoittaa havaitsemistaan puutteista, epäkohdista tai vaaratilanteista. Salassapitovelvollisuus ei estä tämän lakisääteisen ilmoitusvelvollisuuden täyttämistä.
Havaitusta epäkohdasta tehdään poikkeamailmoitus Hilkka- asiakastietojärjestelmään. Vakavista epäkohdista ilmoitetaan suoraan esihenkilölle ja tarvittaessa Lupa- ja valvontavirastolle. Hoitokodin esihenkilön on käsiteltävä epäkohtailmoitus ja ryhdyttävä korjaaviin toimiin heti. Mikäli korjaaviin toimiin ei ryhdytä viivytyksettä, asiasta on ilmoitettava valvontaviranomaiselle. Ilmoituksen tehneeseen henkilöön ei saa kohdistaa minkäänlaisia kielteisiä vastatoimia.
Tietoturva- ja tietosuojapoikkeamat ilmoitetaan välittömästi hoitokodin omalle tietoturvavastaavalle Nino Tanskaselle tai Niina Takalalle, jotka tekevät tarvittavat ilmoitukset Tietosuojavaltuutetun toimistolle.

[bookmark: _Toc175741960]3.3.2 Toimitilat ja välineet
Verkkolammen hoitokodin toiminta on jatkunut vuokratiloissa 1.9.2025 alkaen. Tilat sijaitsevat Polvijärven keskustassa. Palvelupisteet ovat kahdessa kerroksessa. Ympärivuorokautisen asumispalvelun tilat sijaitsevat 1. kerroksessa ja yhteisöllinen asumisen tilat 2. kerroksessa. 
Jokaisella asiakkaalla on oma vähintään 20 m2 huone, wc ja suihkutila. Yhteisiä tiloja kerroksissa on oleskelutilat, ruokailusalit sekä viriketoiminnan käytössä olevat tilat. Kaikki tilamme ovat esteettömiä. Molemmissa kerroksissa on yhteiskäytössä olevat sauna- ja suihkutilat, isot lasitetut parvekkeet ja tuuletusparvekkeet. Tupakointipaikka on hoitokodin takapihalla sijaitsevassa grillikatoksessa, ja se on yhteinen tupakointipaikka Metsätähden henkilöstön kanssa. Kerroksissa on toimistotiloja ja siivous- ja huoltohuone. Lääkehuone ja hoitotarvikevarasto sijaitsee ensimmäisessä kerroksessa. 
Asiakkaiden pyykkejä pestään kellarikerroksen pyykkihuoneessa. Molemmissa kerroksissa on myös pyykinpesukoneet. Yhteisöllisessä asumisessa asiakkaat käyttävät kerroksessa olevaa pyykkikonetta ohjatusti henkilökohtaiseen pyykkihuoltoon.
Yhteisöllisen asumisen huoneissa on lisäksi keittiötila, joka mahdollistaa asiakkaalle omatoimisen aterioiden valmistamisen. Molemmissa kerroksissa on viriketoimintaan tarkoitettuja yhteisiä tiloja. 
Ulko-oven lukitus toimii manuaalisesti sisältäpäin ja iltahoitaja laittaa ulko-oven lukkoon 21.00-7.00. Asukkaat voivat halutessaan pitää oman huoneensa ovea lukossa. Huoneiden vara-avaimet säilytetään toimistossa.
Ennen muuttoa vuokratiloihin hoitokodin ilmanvaihtoa on tehostettu ja valaistusta parannettu.  
Toimitiloille tehdyt tarkastukset sekä myönnetyt luvat:
-Päätös palveluyksikön muutoksen rekisteröinnistä 31.7.2025 (Hoitokodin muutto Sotkumasta Polvijärvelle)
-Terveystarkastaja 18.9.2025
-Elintarvikevalvonnan tarkastus 18.9.2025
-Tarkastuskäynti muutosrekisteriä varten 10.6.2025 (lupa- ja valvontavirasto)
-Palo- ja pelastusviranomainen käynyt 2025
-Ennakkotarkastus asiakirjapohjaisesti 14.7.2026 (päätös palveluyksikön muutoksenrekisteröinnistä)
Polvijärven kunnan kiinteistönhoitaja työskentelee arkisin klo 7-15. Hän huolehtii pääsääntöisesti toimitilojemme ylläpidosta ja huollosta sekä ilmoitetuista huoltotarpeista. Hoitokodilla työskentelevä osa-aikainen kiinteistönhoitaja työskentelee maanantaista keskiviikkoon yhdessä kunnan kiinteistönhoitajan kanssa.

[bookmark: _Toc175741961]3.3.3 Asiakas- ja potilastietojen käsittely ja tietosuoja

Verkkolammen hoitokodilla käsitellään asiakkaiden arkaluonteisia terveystietoja, joten tietosuojan ja salassapidon merkitys on kriittinen. Pyrimme varmistamaan tietosuojaperiaatteiden toteutumisen ja henkilöstön tietosuojaosaamisen seuraavilla menettelytavoilla:
Tietosuojaperiaatteiden käytännön varmistaminen toiminnassamme:
· Asiakastietojärjestelmään pääsynhallinta ja roolipohjaiset käyttöoikeudet: Asiakastietojärjestelmien käyttöoikeudet on rajattu tarkasti työntekijän työtehtävien mukaan. Jokaisella työntekijällä on henkilökohtaiset tunnukset. Tietoja saavat käsitellä vain ne työntekijät, jotka osallistuvat kyseisen asiakkaan hoitoon ja kuntoutukseen. Varmennekortti on vain sairaanhoitajilla tulevaa Kantaa-palveluihin kirjautumista varten. Yhdellä sairaanhoitajalla on Mediatri- järjestelmän etäkäyttöoikeus.
· Lokitietojen seuranta: Kaikista asiakastietojen katseluista ja muokkauksista jää järjestelmään pysyvä jälki. Tietosuojavastaava tekee kerran kuukaudessa lokivalvontaa väärinkäytösten ehkäisemiseksi ja havaitsemiseksi.
· Fyysinen tietoturva: Asiakkaiden paperiset asiakirjat säilytetään toimistossa lukitussa kaapissa. Tietokonenäytöt lukittuvat automaattisesti työpisteeltä poistuttaessa. Asiakastietoja ei käsitellä tiloissa, joihin ulkopuolisilla tai muilla asukkailla on näköyhteys.
· Tietosuojapoikkeamien hallintaprosessi: Hoitokodilla on selkeä toimintaohje tietosuojaloukkausten varalle (Tietoturvasuunnitelma). Kaikki poikkeamat ilmoitetaan välittömästi hoitokodin omalle tietoturvavastaavalle, joka arvioi tilanteen ja ilmoittaa siitä tarvittaessa Tietosuojavaltuutetun toimistolle ohjeistuksen mukaisesti.

Henkilöstön osaamisen varmistaminen
· Lakisääteinen salassapitositoumus: Jokainen työntekijä, opiskelija ja sijainen allekirjoittaa kirjallisen salassapito- ja tietosuojasitoumuksen heti työsuhteen tai harjoittelun alussa.
· Perehdytys: Tietosuoja ja asiakastietojen oikeaoppinen kirjaaminen ovat osa uuden työntekijän perehdytyssuunnitelmaa. 
· Ajantasaiset ohjeistukset: Hoitokodissa on helposti saatavilla olevat, kirjalliset ohjeet asiakastietojen käsittelystä, tietoturvallisesta raportoinnista sekä toiminnasta poikkeamatilanteissa. Ohjeet päivitetään säännöllisesti vastamaan voimassa olevaa lainsäädäntöä. Henkilöstöämme on ohjattu käyttämään salattua sähköpostia asiakkaiden asioiden hoitamisessa.
· Tietosuojavastaavan tuki: Hoitokodilla on nimetty tietosuojavastaava, joka ohjaa henkilöstöä asiakastietojen käsittelyyn liittyvissä kysymyksissä ja epävarmoissa tilanteissa.
 
Asiakkaalla on oikeus tietää, mitä tietoja hänestä on kerätty ja miten niitä käytetään. Asiakas voi pyytää kopion itseään koskevista tiedoista. Lisäksi asiakkaalla on oikeus saada tietää, kuka on käsitellyt hänen tietojaan ja milloin. 
Asiakkaalla on oikeus saada maksutta tarkistaa itseään koskevat asiakastiedot ja vaatia niissä olevien virheiden korjaamista. Asiakkaan kirjallinen tai suullinen pyyntö käsitellään viivytyksettä ja viimeistään kuukauden kuluessa pyynnön jättämisestä. Mikäli tietojen korjaamisesta kieltäydytään, asiakkaalle annetaan kirjallinen kieltäytymistodistus ja ohjeet asian viemiseksi Tietosuojavaltuutetun toimistoon.
Tietosuojavastaavat; Nino Tanskanen, Minna Haaranen p. 040 827 2892 ja Niina Takala p. 041 460 7563.
[bookmark: _Toc175741962]3.3.4 Tietojärjestelmät ja teknologian käyttö
Asiakkaiden lakisääteiset asiakastiedot ja päivittäiset kirjaukset tehdään sähköiseen Hilkka-asiakastietojärjestelmään. Ainoastaan hoitokodin henkilökunnalla on pääsy järjestelmään. Käyttöoikeudet on jaettu roolipohjaisesti. Järjestelmän pääkäyttäjät hallinnoivat käyttäjätasoja ja -oikeuksia, ja muu henkilöstö kuuluu peruskäyttäjien ryhmään, jolla on työtehtävien mukaan rajatut näkymät ja käyttövaltuudet. Asiakastietojärjestelmään kirjaudutaan henkilökohtaisella, vahvalla salasanalla, joka on vaihdettava pakollisesti kolmen kuukauden välein.
Työsuhteen tai harjoittelun päättyessä työntekijän tai opiskelijan käyttäjätunnukset poistetaan järjestelmästä välittömästi esihenkilön tai pääkäyttäjän toimesta.

Hoitokoti liittyy valtakunnalliseen Kanta-palveluun loppuvuodesta 2026.
Kanta-liittymisen myötä vain sairaanhoitajien käyttöön tulevat henkilökohtaiset sosiaali- ja terveydenhuollon varmennekortit (ammattikortit), joita käytetään vahvaan sähköiseen tunnistautumiseen ja digitaaliseen allekirjoittamiseen.

Jokainen työntekijä vastaa omien kirjaustensa ammatillisuudesta, ajantasaisuudesta ja virheettömyydestä sosiaali- ja terveydenhuollon järjestämisestä annetun lainsäädännön mukaisesti. Kirjaamisessa noudatetaan rakenteisen kirjaamisen ohjeita.

Mikäli sähköisissä järjestelmissä (Hilkka, Kanta tai verkkoyhteydet) ilmenee käyttökatkoja tai teknisiä häiriöitä välttämättömät tiedot kuten päivittäiset hoitotapahtumat ja lääkityksen toteutus kirjataan manuaalisesti paperille. Lääkehoidon turvaamiseksi yksikössä säilytetään aina tulostettua, ajantasaista lääkelistaa. Häiriötilanteen päätyttyä paperille kirjatut tiedot viedään viipymättä sähköiseen Hilkka-järjestelmään takautuvasti.
Teknisten häiriöiden ilmetessä otetaan välittömästi yhteys järjestelmätoimittajan tukeen tai hoitokodin tietoturvavastaavaan. Vakavista tai pitkäkestoisista tietojärjestelmähäiriöistä ilmoitetaan viipymättä yksikön johtajalle ja tarvittaessa valvontaviranomaisille.

Sairaanhoitajan oikeudet on rajattu Mediatri-asiakastietojärjestelmästä niin, että ohjelmasta voidaan hakea vain asiakkaan laboratoriovastauksia ja psykiatrin pyynnöstä tehdä laboratoriolähetteitä. Tähän tarvitaan asiakkaan suostumus.
Verkkolammen hoitokodin tietoturvasuunnitelma on päivitetty 7.10.2026. Sen toteutumisesta vastaa yksikön esihenkilö Minna Varis.

[bookmark: _Toc175741963]3.3.5 Infektioiden torjunta ja yleiset hygieniakäytännöt
Hygieniavastaava on sairaanhoitaja Erika Haapatalo.
Tyypillinen hoitokodilla esiintyvä infektiotauti on kausiluonteinen virusinfektio. Asiakkaille ja henkilökunnalle tarjotaan hoitokodilla kausi-influenssarokote ja koronarokote.
Keinomme infektioiden ennaltaehkäisyyn ja niiden leviämisen estämiseen ovat huolehtiminen asiakkaiden hyvästä perushygieniasta, säännöllisillä ja suunnitelluilla siivouskäytännöillä, varautumisella epidemia ja pandemiatilanteisiin mm. riittävien suojavarusteiden osalta. Verkkolammen hoitokodilla noudatamme hygieniahoitajien ja terveystarkastajien antamia ohjeita. Hoitokodillemme tulee infektio-ohjeita Pohjois-Savon hyvinvointialueelta, Pohjois-Karjalan hyvinvointialueelta ja STM:ltä. Terveystarkastaja ja ruokaviraston tarkastaja käyvät hoitokodillamme oman tarkastusaikataulunsa mukaan ja tekevät myös satunnaistarkastuksia. 
Verkkolammen hoitokodissa ei ole ilmennyt hoitoon liittyviä infektioita, mutta sellaisen ilmetessä toimimme oirekuvan mukaisesti yhteistyössä perusterveydenhuollon kanssa.
Käsihuuhdetta on tarjolla käsienpesupisteillä, toimistossa ja keittiössä. Asiakastiloissa ja huoneissa käsidesiä ei ole saatavilla asiakasturvallisuuden varmistamiseksi.
Ajantasaiset infektioiden torjuntaohjeet saadaan SiunSoten hygieniahoitajalta. Verkkolammen hoitokodin hygieniavastaava tiedottaa näistä ohjeistuksista muuta henkilökuntaa. Hygieniaosaaminen kuuluu hoitajan koulutukseen ja lisäkoulutusta tarjotaan hyvinvointialueiden ohjeistusten ja tarjonnan mukaan.  Hygieniaohjeistuksia voidaan ottaa esille työpaikkakokouksissa tai Hilkka asiakastietojärjestelmän yksikön tiedoissa. Hoitokodilla on kirurgisia suu- ja nenäsuojuksia käytettäväksi infektioita ehkäisemään. Jos henkilökunnan hygieniakäytännöissä huomataan puutoksia, siihen puututaan ja ohjataan oikeisiin käytäntöihin.
Hoitokodilla on siivoustyönsuunnitelma ja koulutettu siistijä. Yhteisöllisessä asumisessa asiakkaat siivoavat itse omat huoneensa kerran viikossa. Tarvittaessa hoitaja ohjaa asiakasta siivouksessa.
Elintarviketurvallisuuden takaamiseksi seuraamme valmiiden kuumina tarjoiltavien ruokien sekä jääkaappien lämpötiloja.
Jätteiden lajitteluastiat ovat lukitussa jätekatoksessa. Jätehuollosta ja riskijätteestä vastaa Lassila & Tikanoja. Hoitokodin kiinteistönhoitaja kuljettaa pahvi- ja muovijätteet lähimmälle keräyspisteelle. 
[bookmark: _Toc175741964]3.3.6 Lääkehoitosuunnitelma
Verkkolammen Hoitokodin lääkehoitosuunnitelma pohjautuu Turvallinen lääkehoito- oppaaseen (STM). Verkkolammen hoitokodin lääkehoitosuunnitelman ovat tehneet yksikön sairaanhoitajat. Lääkehoitosuunnitelma on päivitetty syyskuussa 2026 ja sen hyväksyy psykiatri Tatjana Aaljoki. Lääkehoitosuunnitelma päivitetään vähintään kerran vuodessa ja aina heti toiminnan tai toimintatapojen muuttuessa.
Lääkehoitosuunnitelman laatimisesta ja päivittämisestä vastaavat yksikön sairaanhoitajat Erika Haapatalo, Nino Tanskanen, Niina Takala ja Minna Varis. Hoitokodin puhelinnumero: 040 827 2892, sähköposti info@verkkolammenhoitokoti.fi. 
Esihenkilö seuraa henkilöstön lääkelupien voimassaoloa. Lupien uusiminen kolmen vuoden välein sisältää teoreettisen osaamisen testaamisen sekä psykiatrin kirjallisen hyväksynnän.
Lääkehoidon poikkeamat kirjataan Hilkka-asiakastietojärjestelmään. Poikkeamien pohjalta arvioidaan virheeseen johtaneet syyt ja korjataan toimintatapoja. Poikkeamat käsitellään henkilökunnan tiimipalavereissa.
Lääkejääkaapin, -huoneen ja -kaappien lämpötilat luetaan ja dokumentoidaan päivittäin lääkkeiden säilyvyyden varmistamiseksi. Lääkkeiden jaossa käytämme kaksoistarkastuslistaa (jakaja ja tarkastaja). 
Asiakkaan lääkityksen vaikuttavuutta, mahdollisia sivuvaikutuksia ja lääkehoidon kokonaisuutta seurataan päivittäin Hilkka-asiakastietojärjestelmään tehtävillä kirjauksilla. Asiakkaan kokonaislääkitys arvioidaan säännöllisesti yhdessä hoitavan psykiatrin, omahoitajan ja asiakkaan kanssa vuosittain ja tarvittaessa.
[bookmark: _Toc175741965]3.3.7 Lääkinnälliset laitteet
Verkkolammen hoitokodille on laadittu erillinen laiteturvallisuussuunnitelma (Liite 1) 10/2026. Laitevastuuhenkilöitä ovat sairaanhoitajat Nino Tanskanen ja Niina Takala p. 041 460 7563.
Hoitokodissa on käytössä asiakkaiden omia hoitolaitteita (kuten CPAP-laitteita ja nebulisaattori), joiden käyttöohjeisiin ja puhdistukseen henkilökunta perehdytetään. Laitteiden yksilöllinen käyttö, asiakkaan tarvitsema ohjaus ja laitteen huoltovälit kuvataan asiakkaan toteuttamissuunnitelmassa. Laitteiden toimivuutta ja käyttökuntoa seurataan ja vikatilanteissa ollaan viipymättä yhteydessä laitteen luovuttaneeseen tahoon hoidon jatkuvuuden turvaamiseksi. CPAP-laitteet ovat etäseurannassa uniklinikoilla.
Laitteen luovuttaja antaa ohjeistuksen kirjallisena hoitokodin henkilöstölle. Laitteiden huollosta laitamme muistutuksen Hilkka-järjestelmään. Lääkinnällisen laitteen yksilöintitiedot ja laitteen luovuttajan tiedot merkitsemme asiakkaan tietoihin Hilkka-asiakastietojärjestelmään.
Verkkolammen hoitokodin muita lääkinnällisiä laitteita ovat defibrillaattori, verenpainemittarit, saturaatiomittari, kuumemittarit. Hoitokodissa on hätätilanteita varten oma defibrillaattori, jonka sijainti ja käyttö opastetaan jokaiselle uudelle työntekijälle työn alkaessa. Laitteen käyttövalmiutta ja akun toimintaa seurataan säännöllisesti. Henkilöstön elvytys- ja laiteosaamista pidetään kolmen vuoden välein toistuvilla elvytyskoulutuksilla. Jokaisella työntekijällä on vastuu siitä, että esimerkiksi verenpainemittarin patterin loputtua hankkii laitteeseen uuden patterin tai välittää asiasta tiedon esihenkilölle.
Vaaratilanteessa lääkinnällinen laite asetetaan heti käyttökieltoon ja asiasta tehdään poikkeamailmoitus. Vakavista vaaratilanteista raportoidaan lakisääteisesti laitevalmistajalle sekä Fimealle. Täytämme vaaratilanne ilmoituksen ja lähetämme osoitteeseen laitevaarat@fimea.fi Kiireellisissä tapauksissa soitamme numeroon 029 522 33 41. Tuotevirheestä ilmoitamme 029 522 3202 tai laitamme sähköpostia tuotevirheet@fimea.fi.
Palveluyksikön toiminnan keskeisimpien turvallisuutta ja laatua koskevien riskien tunnistaminen, arviointi ja hallinta on kuvattu Taulukossa 3.
[bookmark: _Hlk242278078]Taulukko 3: Palveluyksikön toiminnan keskeisimpien turvallisuutta ja laatua koskevien riskien tunnistaminen, arviointi ja hallinta
	Tunnistettu riski
	Riskin arviointi: suuruus = todennäköisyys x vaikutus
	Ehkäisy- ja hallintatoimet

	Lääkehoidon poikkeamat
	Kohtalainen riski: 4 todennäköinen x 2 lievä
	Koulutus, rauhallinen ympäristö, kaksoistarkastus

	Asiakkaan kaatuminen tai muu tapaturma
	Merkittävä riski: 3 mahdollinen x 4 vakava
	Liikkumisen apuvälineet, esteetön kulku, lääkityksen tarkistus. Tasapainoharjoitukset ja muu liikunta

	Tiedonkulun katkos; kirjaamisen puute
	Kohtalainen riski: 3 mahdollinen x 2 lievä
	Riittävä kirjaaminen

	Laite- ja välinevirheet
	Kohtalainen riski: 1 erittäin epätodennäköinen x 4 vakava
	Säännölliset laitehuollot, oikea käyttötapa

	Hygienia- ja infektioriskit
	Kohtalainen riski: 3 mahdollinen x 3 keskivakava
	Hygieniaohjeet, siivous, rokotukset

	Henkilöstön osaamisvaje
	Kohtalainen riski: 2 epätodennäköinen x 4 vakava
	Koulutus, hyvä perehdytys

	Tietosuojaloukkaus
	Kohtalainen riski: 1 erittäin epätodennäköinen x 4vakava
	Hyvä perehdytys, tietoturvasuunnitelma, salassapitovelvoite



[bookmark: _Toc283287532][bookmark: _Toc175740439][bookmark: _Toc175741902][bookmark: _Toc175741966][bookmark: _Toc242791916]3.4 Asiakas- ja potilastyöhön osallistuvan henkilöstön riittävyyden ja osaamisen varmistaminen
Verkkolammen hoitokodissa henkilöstön määrä, rakenne ja ammatillinen osaaminen on suhteutettu asiakkaiden palvelutarpeeseen ja toimintakykyyn sekä hoitokodin tarjoamiin palvelumuotoihin. Henkilöstörakenne painottuu mielenterveys- ja päihdetyön erityisosaamiseen.
Ympärivuorokautinen palveluasuminen:
· Sairaanhoitajat (2): Toisella erikoistumisalana psykiatrinen hoitotyö. Vastaavat hoidon ja lääkehoidon kokonaisuudesta.
· Lähihoitajat (5): Kolme lähihoitajaa on erikoistunut mielenterveys- ja päihdetyöhön ja kaksi hoiva- ja huolenpitoon.
· Mielenterveyshoitaja: Toimii osana moniammatillista tiimiä tuomassa kohdennettua erityisosaamista.
Yhteisöllinen asuminen:
· Sairaanhoitajat (2): Molemmilla erikoistumisalana psykiatrinen hoitotyö.
· Lähihoitajat (3): Kaksi mielenterveys- ja päihdetyöhön suuntautunutta lähihoitajaa sekä yksi oppisopimuksella mielenterveys- ja päihdetyön erikoisammattitutkintoa suorittava lähihoitaja.
· Sairaanhoitajaopiskelija (1): Työskentelee osa-aikaisesti. Opintopisteet riittävät lähihoitajan pätevyyteen ja opiskelija on suorittanut vaadittavat lääketentit.
Lisäksi Verkkolammen hoitokodilla työskentelee yksi sosionomi, jonka työaika on jaettu sekä yhteisölliseen asumiseen että ympärivuorokautiseen palveluasumiseen.
· Sosionomi (1): Lääkeluvat suorittanut. Järjestää virike- ja osallistavaa toimintaa kaikille Verkkolammen hoitokodin asiakkaille.
Hoitohenkilökunnan rikostaustan selvittäminen
Noudatamme sosiaali- ja terveydenhuollon valvontalain (741/2023) 28 §:n mukaisia velvoitteita iäkkäiden ja vammaisten henkilöiden turvallisuuden varmistamiseksi. Tarkistamme rikosrekisteriotteen kaikilta uusilta työntekijöiltä ennen sellaisen työsuhteen alkamista, joka kestää yli kolme kuukautta (tai yhteensä yli kolme kuukautta vuoden aikana) ja johon kuuluu pysyväisluontoisesti iäkkäiden tai vammaisten henkilöiden hoitoa. 
Perehdyttäminen ja täydennyskoulutus
Osaamisen ylläpito ja kehittäminen ovat osa hoitokodin laadunhallintaa. Jokainen uusi työntekijä, sijainen ja opiskelija perehdytetään hoitokodin toimintatapoihin, omavalvontasuunnitelmaan, lääkehoitosuunnitelmaan sekä turvallisuusohjeisiin. Molemmissa palvelupisteissä on käytössä perehdytysmateriaali ja perehdytyslomake, jonka mukaan perehdytyksessä edetään. Perehdytykseen nimetään perehdyttäjä. 
Henkilöstön täydennyskoulutustarpeita arvioidaan säännöllisesti vuosittaisissa kehityskeskusteluissa. Työntekijöille mahdollistetaan osallistuminen ammatilliseen täydennyskoulutukseen työntekijän mielenkiinnon mukaan. Lääkelupien, ensiaputaitojen ja AVEKKI- koulutuksen voimassaoloa seurataan järjestelmällisesti.
Henkilöstön riittävyyden seuranta ja poissaolot
Riittävän henkilöstömäärän varmistamme laskemalla työvuorolistoissa listakohtaisen henkilöstömitoituksen. Päiväkohtaiset mitoitukset voivat vaihdella perustellusti riippuen hoitokodin päiväohjelmasta tai asiakkaiden toiminnasta.
Äkilliset poissaolot järjestetään ensisijaisesti oman henkilöstön kesken työvuorojärjestelyin. Kaikilla poissaolojenkin aikaan vuorossa työskentelevillä ja lääkehoitoon osallistuvilla työntekijöillä on voimassa olevat lääkeluvat ja osoitettu käytännön osaaminen.
Henkilöstöpalaute ja työyhteisön kehittäminen
Keräämme henkilöstöpalautetta säännöllisten tiimi- ja viikkopalavereiden, vuosittaisten kehityskeskustelujen sekä anonyymin henkilöstökyselyn kautta.
Työntekijöillä on lakisääteinen velvollisuus ilmoittaa havaitsemistaan hoidon laadun tai asiakasturvallisuuden puutteista tai niiden uhista (poikkeamailmoitus tai suora ilmoitus esihenkilölle). Ilmoitukset käsittelemme heti, ja niiden pohjalta tehdään tarvittavat korjaavat toimenpiteet asiakas- ja työturvallisuuden parantamiseksi.
 Taulukko 4. Palveluyksikön toiminnan keskeisimpien henkilöstön riittävyyttä ja osaamista koskevien riskien tunnistaminen, arviointi ja hallinta
	Tunnistettu riski
	Riskin arviointi: suuruus = todennäköisyys x vaikutus
	Ehkäisy- ja hallintatoimet

	Sairauspoissaolot
	Kohtalainen riski: 3 mahdollinen x 2 lievä
	Joustavat työvuorojärjestelyt, työterveyshuolto, työhyvinvoinnin ylläpitäminen

	Työntekijän puutteellinen perehdytys
	Kohtalainen riski : 2 epätodennäköinen x 3 keskivakava
	Perehdytyssuunnitelman noudattaminen, nimetty perehdyttäjä

	Henkilöstön kuormitus, uupumus
	Vähäinen riski: 1 erittäin epätodennäköinen x 3 keskivakava
	Työterveyshuolto, riittävä henkilöstömitoitus, henkilöstökyselyt ja kehityskeskustelut



[bookmark: _Toc1135272961][bookmark: _Toc175740440][bookmark: _Toc175741903][bookmark: _Toc175741967][bookmark: _Toc242791917]3.5 Yhdenvertaisuuden, osallisuuden ja asiakkaan/potilaan aseman ja oikeuksien varmistaminen
Palvelujen esteettömyys, saavutettavuus, yhdenvertaisuus ja syrjimättömyys
Verkkolammen hoitokodissa varmistetaan, että kaikki palvelut ovat esteettömästi jokaisen asiakkaan käytettävissä. Fyysiset tilat on suunniteltu huomioiden liikkumisesteet ja apuvälineiden käyttö. Asiakkaiden yhdenvertaisuus ja syrjimättömyys taataan kohtelemalla jokaista yksilöllisesti, kunnioittavasti ja tasavertaisesti riippumatta taustasta, sukupuolesta, iästä, etnisyydestä, uskonnosta tai toimintakyvystä. Henkilöstömme on sitoutunut noudattamaan sosiaali- ja terveysalan eettisiä toimintaperiaatteita ja arvoja kaikessa arjen kohtaamisessa.
Toimintakäytäntöjen ja päätöksenteon oikeellisuus ja lainmukaisuus
Kaikki hoitokodissa tehtävä hoito- ja ohjaustyö perustuu voimassa olevaan lainsäädäntöön (Sosiaalihuoltolaki ja Laki sosiaalihuollon asiakkaan asemasta ja oikeuksista). Sosiaalihuollon palvelujen antaminen pohjautuu hyvinvointialueen tekemään viranhaltijapäätökseen, joka on valituskelpoinen.
Asiakkaan tiedonsaantioikeus ja osallisuus
Osallisuudella tarkoitetaan asiakkaan vaikutusmahdollisuutta omaa elämäänsä ja palveluitaan koskeviin asioihin. Asiakkaamme ovat aktiivisia toimijoita ja oman elämänsä asiantuntijoita. Asiakkaamme ovat mukana itseään koskevien asioiden suunnittelussa, arvioinnissa ja kehittämisessä. Annamme tietoa asiakkaillemme ymmärrettävästi.
Yhteisöllisessä asumisessa asiakkaat voivat osallistua viikoittaisiin kokouksiin, joissa jokainen tulee kuulluksi ja pääsee vaikuttamaan esimerkiksi seuraavan viikon päiväohjelmaan sekä antamaan suoraa palautetta henkilökunnalle. Ympärivuorokautisessa palveluasumisessa asiakkaiden mielipiteiden ja toiveiden kuulemiseksi järjestämme asukaskokouksia sekä säännöllisiä keskusteluhetkiä omahoitajan kanssa päivittäisten askareiden ja ohjauksen yhteydessä.
Tuemme asiakkaita osallistumaan toimintakykynsä mukaan hoitokodin ulkopuoliseen toimintaan, kuten järjestötoimintaan, lähipalveluiden hyödyntämiseen ja seutuopiston kursseille, mikä vahvistaa heidän osallisuuttaan yhteiskunnassa.
Asiallinen kohtelu ja epäasialliseen kohteluun puuttuminen
Asiakkaan oikeudet ja velvollisuudet määritellään laissa sosiaalihuollon asiakkaan asemasta ja oikeuksista. Jokaisella asiakkaalla on oikeus hyvään palveluun ja asialliseen kohteluun. Turvaamme asiakkaan hyvän kohtelun ammattitaitoisella, hyvin perehdytetyllä ja hoitokotimme arvoihin sitoutuneella henkilökunnalla.
Kaikkeen epäasialliseen tai syrjivään kohteluun puututaan välittömästi. Havainnosta tehdään lakisääteinen ilmoitus (sosiaalihuoltolain 48 §:n mukainen ilmoitusvelvollisuus hoidon puutteista tai epäkohdista) yksikön esihenkilölle. Esihenkilö käynnistää asian selvittämisen välittömästi, tekee tarvittavat korjaavat toimenpiteet ja ilmoittaa asiasta hyvinvointialueen valvonnasta vastaaville viranomaisille.
Itsemääräämisoikeuden toteutuminen ja rajoitustoimenpiteiden periaatteet
Itsemääräämisoikeus tarkoittaa asiakkaan oikeutta määrätä omasta elämästään ja päättää itseään koskevista asioista. Asiakasta hoidetaan yhteisymmärryksessä hänen kanssaan, ja häntä tuetaan itsenäiseen päätöksentekoon. Hoitokodin säännöt on luotu yhdessä asiakkaiden kanssa. Jos asiakas ei sairauden tai muun syyn vuoksi kykene ilmaisemaan tahtoaan, sitä selvitetään yhdessä laillisen edustajan tai läheisen kanssa.
Erityiset arjen käytännöt ja sopimukset 
Sopimustupakat: Asiakkaan taloudellisen tilanteen vuoksi ja savukkeiden riittävyyden varmistamiseksi asiakas ja hoitaja voivat tehdä vapaaehtoisen yhteisen sopimuksen tupakoiden säännöstelystä sovittuihin kellonaikoihin.
Vaatekaappien lukitseminen tarvittaessa: Hygienian ylläpitämiseksi asiakkaan kanssa voidaan sopia yhteisymmärryksessä osan vaatekaapeista pitämisestä lukittuna. Jokaisella asiakkaalla on kuitenkin aina käytössään vähintään yksi lukitsematon vaatekaappi kausivaatteille ja henkilökohtaisille tavaroille. Hoitaja avaa lukitun kaapin asiakkaan pyynnöstä.
Nämä käytännöt perustuvat aina yhteisymmärrykseen ja vapaaehtoisuuteen, eivätkä ne ole laillisia pakottavia rajoitustoimenpiteitä. Sopimukset kirjataan Hilkka-asiakastietojärjestelmään, ja ne tarkistetaan yhdessä asiakkaan kanssa puolen vuoden välein. Sopimuksista ja niiden päivityksistä annetaan tieto asiakkaan palveluohjaajalle sekä lailliselle edustajalle/edunvalvojalle.
Ruokailutilanteet: Hygienian, ruoan riittävyyden ja asiakkaan terveellisen ruokavalion tukemiseksi hoitajat annostelevat ruoka-annokset valmiiksi lautaselle, huomioiden kuitenkin asiakkaan erityisruokavaliot ja yksilölliset toiveet.
Palvelusuunnitelmat ja niiden seuranta
Jokaiselle asiakkaalle laaditaan lakisääteinen palvelusuunnitelma yhteistyössä asiakkaan, hänen läheistensä (asiakkaan luvalla) ja hyvinvointialueen palveluohjaajan kanssa. Palvelusuunnitelma laaditaan heti asiakkuuden alkaessa. Se päivitetään säännöllisesti vuoden välein tai aina, kun asiakkaan toimintakyvyssä tai palvelutarpeessa tapahtuu muutoksia. Palvelusuunnitelmaa täydennetään hoitokodilla toteuttamissuunnitelmalla.
Henkilökuntamme on sitoutunut toimimaan tehtyjen suunnitelmien mukaisesti. Suunnitelmien toteutumista arvioimme päivittäisellä kirjaamisella, tiimipalavereissa sekä omahoitajakeskusteluissa. 
Palautteen kerääminen asiakkailta ja heidän läheisiltään
Keräämme asiakkaiden ja heidän läheistensä kokemuksia palvelun laadun parantamiseksi. Viikkokokouksissa, omanhoitajakeskusteluissa sekä päivittäisen ohjauksen yhteydessä asiakkaillamme on mahdollisuus antaa palautetta jatkuvasti.
Keräämme asiakkailta palautetta myös kerran vuodessa Laatupelin avulla. Läheiset saavat antaa palautetta suoraan suullisesti tai kirjallisena palautelaatikon kautta. Palautteiden koosteet käsitellään henkilöstön ja asiakkaiden kanssa, ja niiden pohjalta kehitämme toimintaamme.
Muistutukset ja kantelut 
Asiakkaalle kerrotaan heidän käytettävissään olevista oikeusturvakeinoista asiakkuuden alkaessa sekä aina tarpeen vaatiessa. Henkilökuntamme opastaa ja avustaa asiakasta tarvittaessa lomakkeiden täytössä.
Jos asiakas, hänen läheisensä tai laillinen edustajansa on tyytymätön saamaansa palveluun, hoitoon tai kohteluun, hän voi tehdä virallisen muistutuksen hoitokodin esihenkilölle. Muistutukset käsitellään viipymättä yleensä kuukauden kuluessa, ja niihin annetaan kirjallinen vastaus. Muistutukset ja niiden pohjalta tehtävät korjaavat toimenpiteet käsitellään yhteisesti työpaikkakokouksissa toiminnan kehittämiseksi. Muistutuksen voi tehdä sille laaditulla lomakkeella (Liite 2) tai vapaamuotoisena.
Asiakkaalla on oikeus tehdä kantelu valvovalle viranomaiselle (Lupa- ja valvontavirasto), jos hän kokee, että hoitokoti tai sen työntekijä on toiminut lainvastaisesti. Kantelupäätökset käsitellään hoitokodissa huolellisesti, ja niiden edellyttämät muutokset viedään heti käytäntöön.
Potilasvahingolla tarkoitetaan terveydenhoidollista henkilövahinkoa. Mikäli asiakkaalle epäillään aiheutuneen potilasvahinko, hoitokodin henkilöstö ja esihenkilö opastavat ja auttavat asiakasta tekemään virallisen vahinkoilmoituksen Potilasvakuutuskeskukselle. Asiakasta tiedotetaan hänen oikeudestaan ottaa yhteyttä Pohjois-Karjalan hyvinvointialueen sosiaali- ja potilasasiavastaavaan, joka neuvoo asiakkaita sekä avustaa riippumattomasti muistutusten tai korvaushakemusten tekemisessä.
Siun soten sosiaali- ja potilasasiavastaavien yhteystiedot ovat kaikkien saatavilla 1.kerroksen palautelaatikkoon laitetussa tiedotteessa. 
Taulukko 5: Palveluyksikön toiminnan keskeisimpien yhdenvertaisuutta, osallisuutta sekä asiakkaan tai potilaan asemaa ja oikeuksia koskevien riskien tunnistaminen, arviointi ja hallinta
	Tunnistettu riski
	Riskin arviointi: suuruus = todennäköisyys x vaikutus
	Ehkäisy- ja hallintatoimet

	Itsemääräämisoikeuden perusteeton rajoittaminen
	Kohtalainen: 3 mahdollinen x 3 keskivakava
	Henkilöstön koulutus itsemääräämisoikeudesta, tehdyt sopimukset perustuvat vapaaehtoisuuteen ja ne perustuvat yhteisymmärrykseen, sopimuksista tehdään kirjaus Hilkkaan, sopimukset päivitetään 6kk välein

	Osallisuuden ja kuulluksi tulemisen heikko toteutuminen
	Kohtalainen riski: 3 mahdollinen x 3 keskivakava
	Viikkokokoukset, Laatupeli, omahoitajakeskustelut. Asiakkaan ohjaaminen eri palveluihin

	Lääkehoidon virheet
	Merkittävä riski: 3 mahdollinen x 4 vakava
	Omavalvonnan seuranta, lääkehoidon koulutukset, perehdytys. 


[bookmark: _Toc1562178527][bookmark: _Toc175740441][bookmark: _Toc175741904][bookmark: _Toc175741968][bookmark: _Toc242791918]4. Havaittujen puutteiden ja epäkohtien käsittely sekä toiminnan kehittäminen
[bookmark: _Toc1810894369][bookmark: _Toc175740442][bookmark: _Toc175741905][bookmark: _Toc175741969][bookmark: _Toc242791919]4.1 Toiminnassa ilmenevien epäkohtien ja puutteiden käsittely
Verkkolammen hoitokodissa havaitut epäkohdat, puutteet ja vaaratilanteet ovat palveluidemme laadun ja asiakasturvallisuuden kehittämisen työkaluja. Toimintamme perustuu avoimuuteen, nopeaan reagointiin ja lakisääteisten velvoitteiden noudattamiseen.
Henkilöstöllämme on sosiaali- ja terveydenhuollon valvontalain (741/2023) mukainen velvollisuus ilmoittaa havaitsemistaan epäkohdista tai niiden uhista esihenkilölle. Myös asiakkailla ja heidän läheisillään on mahdollisuus tehdä ilmoitus havaitsemistaan puutteista. Kaikki poikkeamat ja haitat dokumentoidaan Hilkka-asiakastietojärjestelmään.
Hoitokodin esihenkilöt käynnistävät korjaustoimenpiteet viipymättä ilmoituksen käsittelyn jälkeen. Jos tilanne uhkaa asiakkaamme tai työntekijämme terveyttä tai turvallisuutta, reagoimme siihen heti. Tarvittaessa mukaan otetaan työterveyshuolto. Mikäli kyseessä on asiakasturvallisuutta vakavasti vaarantava epäkohta, jota emme saa heti korjattua, palveluntuottaja tekee valvontalain mukaisen ilmoituksen hyvinvointialueelle sekä Lupa- ja valvontavirastolle.
Hilkka-järjestelmään tehdyt poikkeamailmoitukset käsitellään säännöllisesti henkilöstön kanssa. Arvioimme yhdessä miltä osin hoitokodin toimintatapoja tai arjen käytäntöjä olisi tarpeen muuttaa, jotta vastaavat tilanteet eivät uusiudu. Poikkeamien käsittelyyn olemme suunnittelemassa uutta toimintamallia.
[bookmark: _Toc175740443][bookmark: _Toc175741906][bookmark: _Toc175741970][bookmark: _Toc242791920]4.2 Vakavien vaaratapahtumien tutkinta
Vakava vaaratapahtuma on tilanne, joka aiheuttaa tai uhkaa aiheuttaa asiakkaalle tai työntekijälle vakavan henkilövahingon, menehtymisen tai pitkäaikaisen terveyshaitan. Kun tunnistamme vakavan vaaratapahtuman, ensisijaisena toimenpiteenämme on asiakkaan ja henkilöstön terveyden ja turvallisuuden varmistaminen. Tapahtumasta tehdään Poikkeama-ilmoitus, ja yksikön esihenkilö raportoi asiasta palvelun järjestäjälle (hyvinvointialueelle) sekä lakisääteisesti Lupa- ja valvontavirastolle. 
Tutkimme vakavat vaaratapahtumat esihenkilön johdolla. Tapauksesta kerätään kaikki faktatiedot ja arvioidaan tilanteeseen johtaneet syyt. Tutkinnassa voidaan hyödyntää Pihlajalinnan työterveyden asiantuntemusta. Tilanne ja siitä laadittu muistio käsitellään työpaikkakokouksessa, jossa sovitaan konkreettisista muutoksista toimintamalleihin tai työympäristöön, jotta vastaavat tilanteet pystyttäisiin jatkossa estämään. 
Hoitokodissa noudatetamme syyllistämätöntä kulttuuria. Vaaratapahtumia käsitellään oppimisen mahdollisuuksina. Tilanteet puretaan työyhteisössä avoimesti keskustellen. Pitkäkestoisemmassa tuessa ja jälkihoidossa hyödynnetään Pihlajalinnan työterveyspsykologin palveluita.

Verkkolammen hoitokodissa kaikesta palautteesta, poikkeamista ja viranomaisohjauksesta saatava tieto hyödynnetään toiminnan kehittämisessä. Kerättyä tietoa hyödynnetään suoraan hoitokodin toiminnan ja arjen suunnittelussa, henkilöstön koulutussuunnittelussa, seuraavan vuoden kehittämiskohteita asetettaessa sekä omavalvonta- ja lääkehoitosuunnitelmia päivitettäessä.
Hilkka-järjestelmään kirjatuista poikkeamista otetaan säännöllisesti raportteja, joiden avulla tunnistetaan toistuvat riskit ja niiden syyt. Jos ilmoituksissa nousee esiin henkilöstön osaamisvajeita, ne ohjaavat koulutussuunnitteluamme – erityisesti lääkehoidon, mielenterveystyön ja itsemääräämisoikeuden teemoissa. Kehitämme toimintamalleja ja arjen käytäntöjä raporttien pohjalta epäkohtien uusiutumisen ehkäisemiseksi.
Asiakkaiden, läheisten tai edustajien tekemät muistutukset, reklamaatiot sekä mahdolliset kantelut ja potilasvahinkoilmoitukset käsitellään viipymättä. Niissä havaitut puutteet korjaamme heti, ja tapaukset käsitellään työpaikkakokouksissa. Tieto siirretään käytäntöön päivittämällä hoitokodin yhteisiä toimintaohjeita.
Asiakas- ja läheisten palautteista, viikkokokouksista ja Laatupeli-menetelmästä saatu säännöllinen palaute käydään läpi esihenkilöiden ja molempien tiimien kanssa. Palautteiden pohjalta määrittelemme hoitokodin kehittämiskohteet ja päivitämme omavalvontasuunnitelman. Lupa- ja valvontaviraston sekä muiden valvontaviranomaisten antamat päätökset, tarkastuskertomukset ja yleinen ohjaus huomioidaan viiveettä. Hoitokodin käytännöt saatetaan aina vastaamaan viranomaisten uusimpia linjauksia ja laatuvaatimuksia.

[bookmark: _Toc1627592768]Arvioimme Verkkolammen hoitokodissa poikkeamien, vaaratapahtumien ja epäkohtien syitä sekä taustatekijöitä tapauskohtaisesti ja järjestelmällisesti. Kehitämme hoitokodissa kirjaamisen laatua. Poikkeaman havaitsija kirjaa tapahtuman Hilkka-asiakastietojärjestelmään dokumentoiden siihen johtaneet mahdolliset syyt sekä taustatekijät huolellisesti.
Tunnistettujen poikkeamien pohjalta ryhdymme tarvittaviin kehittämistoimenpiteisiin. Arvioimme toimenpiteiden parantavan palveluidemme laatua ja turvallisuutta. Kehittämistoimenpiteet kirjataan kokousmuistioon ja käydään henkilöstön kanssa läpi. Verkkolammen hoitokodin esihenkilöt sekä eri vastuualueiden nimetyt henkilöt vastaavat kehittämistoimenpiteiden täytäntöönpanosta määriteltyjen aikataulujen mukaisesti.

Omavalvontasuunnitelman toteutumista seurataan jatkuvasti keräämällä poikkeama- ja laatutietoa Hilkka-asiakastietojärjestelmästä, työntekijöiden havainnoista sekä asiakas- ja omaispalautteista. Esihenkilöt käsittelevät nämä tiedot kuukausittain työpaikkakokouksissa, joissa havaitut puutteellisuudet analysoidaan ja niille sovitaan välittömät, aikataulutetut korjaustoimenpiteet ja vastuutahot.
Varmistamme seurannan toteutumisen laatimalla kolmesti vuodessa virallisen omavalvonnan seurantaraportin, johon kootaan neljän kuukauden ajalta tiedot tehdyistä korjauksista ja riskienhallinnan toimivuudesta. 
Raportointi ajankohdat merkitsemme kalenteriin. Nimetty vastuuhenkilö kokoaa seurantatiedoista raportin käyttäen omavalvontasuunnitelman seurantalomaketta. Seurantaraportti julkaistaan neljän kuukauden välein tulosteena ja verkkosivuilla. 

[bookmark: _Toc175740448][bookmark: _Toc175741911][bookmark: _Toc175741975][bookmark: _Toc242791925]5.2 Kehittämistoimenpiteiden etenemisen seuranta ja raportointi

Kehittämistoimenpiteiden etenemisen seurantaa teemme jatkuvasti arjessa. Eri vastuualueille nimetyt henkilöt huolehtivat omalle vastuualueelleen kuuluvien kehittämiskohteiden johtamisesta, toimenpiteiden aikataulutuksesta ja toteutumisen seurannasta. Uusien toimintatapojen edistymistä ja toimivuutta arvioidaan henkilöstön kanssa yhteisissä palavereissa.
Hoitokodilla käytämme valmista omavalvonnan seurantalomaketta raportoinnissa. Seurattavia alueita ovat asiakasturvallisuus ja itsemääräämisoikeus, lääkehoito ja terveydenhuolto, henkilöstö ja osaaminen, toimitilat, hygienia ja paloturvallisuus sekä havaitut poikkeamat ja korjaavat toimenpiteet.

